CELEX: 52016PC0299
Language: hu
Date: 2016-05-26
Title: Javaslat A TANÁCS RENDELETE az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendelet módosításáról

EURÓPAI BIZOTTSÁG
            Brüsszel, 2016.5.26.
            COM(2016) 299 final
            2016/0153(NLE)
            Javaslat
            A TANÁCS RENDELETE
            az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendelet módosításáról
            
               
         
         
            
               INDOKOLÁS
            
            
               1.
                     A JAVASLAT HÁTTERE
            
            
               •
                     A javaslat indokai és céljai
            
            
               
                  Autonóm vámkontingenseket egyes olyan termékek esetében szükséges alkalmazni, amelyekből az Unióban nem állítanak elő akkora mennyiséget, amekkorára a szóban forgó terméket felhasználó uniós iparágnak szüksége lenne. Az uniós vámkontingenseket a megfelelő mennyiségek vonatkozásában nulla vagy csökkentett vámtétel meghatározása mellett kell megnyitni oly módon, hogy a szóban forgó termékek piacán ne keletkezzen zavar. 
               
               
                  A Tanács 2013. december 17-én elfogadta az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendeletet annak érdekében, hogy a szóban forgó termékek Unión belüli keresletét a lehető legkedvezőbb feltételekkel lehessen kielégíteni.
               
               
                  Az uniós ipar szükségleteihez való igazodás érdekében az említett rendelet félévente aktualizálásra kerül. A Bizottság a gazdasági vámkérdésekkel foglalkozó csoport közreműködésével megvizsgálta a tagállamok által az autonóm vámkontingensekhez kapcsolódó vámokra vonatkozóan benyújtott valamennyi kérelmet.
               
               
                  E vizsgálat alapján a Bizottság úgy ítéli meg, hogy egyes, az 1388/2013/EU tanácsi rendelet mellékletében jelenleg nem szereplő új termékek tekintetében indokolt autonóm vámkontingenst megnyitni. Néhány egyéb termék esetében módosítani kell az árumegnevezés szövegét, új TARIC-kódot kell a termékhez rendelni, záró időpontról kell rendelkezni, vagy meg kell növelni az eredeti kontingensmennyiséget. A Bizottság javasolja továbbá azon termékek törlését, amelyek esetében a vámkontingens fenntartása már nem szolgálja az Unió gazdasági érdekét.
               
            
            
               •
                     A javaslatnak a szabályozási terület jelenlegi rendelkezéseivel való összhangja
            
            
               
                  E javaslat nem érinti hátrányosan az EU-val kötött preferenciális kereskedelmi megállapodások előnyeiből részesülő országokat (például az általános vámkedvezmény-rendszerbe bevont országokat, az AKCS-országokat, azokat az országokat, amelyek szabadkereskedelmi megállapodást kötöttek az EU-val, valamint a tagjelölt és potenciális tagjelölt országokat).
               
            
            
               •
                     A javaslat egyéb uniós politikákkal való összhangja
            
            
               
                  A javaslat összhangban van a mezőgazdasági, a kereskedelmi, a vállalkozás- és a fejlesztéspolitikával, valamint a külkapcsolatokra vonatkozó politikával.
               
            
            
               2.
                     JOGALAP, SZUBSZIDIARITÁS ÉS ARÁNYOSSÁG
            
            
               •
                     Jogalap
            
            
               
                  E javaslat jogalapja az Európai Unió működéséről szóló szerződés (EUMSZ) 31. cikke.
               
            
            
               •
                     Szubszidiaritás (nem kizárólagos hatáskör esetén) 
            
            
               A javaslat az Unió kizárólagos hatáskörébe tartozik, ezért a szubszidiaritás elve nem alkalmazható.
            
            
               •
                     Arányosság
            
            
               
                  A javaslat megfelel az arányosság elvének, mivel a benne foglalt intézkedések összhangban vannak a külkereskedelemben részt vevő szereplőkre vonatkozó eljárások egyszerűsítését célzó alapelvekkel, valamint az autonóm vámtételek felfüggesztéséről és az autonóm vámkontingensekről szóló bizottsági közleménnyel (HL C 363., 2011.12.13., 6. o.). E rendelet az Európai Unióról szóló szerződés 5. cikke (4) bekezdésének megfelelően nem lépi túl a kitűzött cél eléréséhez szükséges mértéket.
               
            
            
               •
                     A jogi aktus típusának megválasztása
            
         
         
            
               Az EUMSZ 31. cikke értelmében az autonóm vámtételek felfüggesztését és az autonóm vámkontingenseket bizottsági javaslat alapján a Tanács állapítja meg minősített többséggel, ezért a rendelet a megfelelő eszköz.
            
            
               3.
                     AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •
                     A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Az autonóm vámtételek felfüggesztésére vonatkozóan 2013-ban elkészített értékelő tanulmány az autonóm vámkontingensek rendszerére is kiterjedt, mivel az autonóm vámkontingensek az autonóm vámtételek felfüggesztéséhez hasonló intézkedések, eltekintve attól, hogy a kontingensekhez korlátozott behozatali volumen kapcsolódik. Az értékelésből az derült ki, hogy a rendszer létjogosultságát megalapozó tényezők továbbra is fennállnak. A rendszer keretében különféle árukat importáló uniós vállalkozások jelentős mértékű költségmegtakarításokat érhetnek el. E megtakarítások pedig – az érintett terméktől, vállalattól és ágazattól függően – további előnyök széles körét vonhatják maguk után (például a versenyképesség javulását, a termelési módszerek hatékonyabbá válását, új uniós munkahelyek teremtését vagy a meglévők fenntartását stb.).
               
            
            
               •
                     Az érdekelt felekkel folytatott konzultációk
            
            
               E javaslat értékelésére a gazdasági vámkérdésekkel foglalkozó, a tagállamok és Törökország küldöttségeiből álló csoport (ETQG) közreműködésével került sor. Az e javaslatban meghatározott módosításokról a csoport három ülését követően jött létre megegyezés.
            
            
               A csoport valamennyi (új vagy módosításra irányuló) kérelmet alaposan megvizsgált. A vizsgálat minden egyes kérelem esetében mindenekelőtt a következő szempontokra terjed ki: az uniós termelőknek okozott kár megelőzése, valamint az uniós termelés versenyképességének megerősítése és megszilárdítása. Az értékelésre az ETQG-n belül folytatott megbeszélés, valamint az érintett ágazatok, szövetségek, kereskedelmi kamarák és egyéb bevont érdekelt felek részvételével folytatott tagállami konzultáció keretében került sor.
            
            
               Az összes felsorolt vámkontingens az ETQG keretében folytatott megbeszélés során létrejött megállapodások, illetőleg kompromisszumok eredménye. Visszafordíthatatlan következményekkel járó, lehetséges komoly kockázatokról nem történt említés.
            
            
               •
                     Szakértői vélemények beszerzése és felhasználása
            
            
               
                  Tárgytalan.
               
            
            
               •
                     Hatásvizsgálat
            
            
               A javasolt módosítás technikai jellegű, és csupán a mellékletben felsorolt kontingensek alkalmazási körét érinti. A rendelet minden egyéb tekintetben azonos marad a meglévő tanácsi rendelettel. A javaslathoz így nem készült hatásvizsgálat.
            
            
               •
                     Célravezető szabályozás és egyszerűsítés
            
            
               
                  Tárgytalan.
               
            
            
               •
                     Alapjogok
            
            
               
                  A javaslat nem jár következményekkel az alapvető jogokra nézve.
               
            
            
               4.
                     KÖLTSÉGVETÉSI VONZATOK
            
            
               E javaslatnak nincs pénzügyi hatása a kiadásokra, van azonban pénzügyi hatása a bevételekre: a vámbevétel-kiesés teljes összege megközelítőleg 2,8 millió EUR évente. A költségvetés tradicionális saját forrásaira gyakorolt hatás éves szinten −2 773 841 EUR (75 % x 3 698 455 EUR évente).
            
            
               A tradicionális saját forrásokban mutatkozó bevételkiesést a GNI-alapú tagállami hozzájárulásokból kell kiegyenlíteni.
            
            
               5.
                     EGYÉB ELEMEK
            
         
         
            
               •
                     Végrehajtási tervek, valamint a nyomon követés, az értékelés és a jelentéstétel szabályai
            
            
               
                  A javasolt intézkedéseket – amelyek kezelése a TARIC (Tarif intégré de l’Union européenne / az Európai Unió integrált vámtarifája) keretében történik – a tagállamok vámigazgatási szervei alkalmazzák.
               
               
                  Az e tanácsi rendeletben szereplő bizonyos termékek esetében az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendelet 254. cikkének megfelelően ellenőrzésre kerül a meghatározott célra történő felhasználás.
               
            
            
               •
                     Magyarázó dokumentumok (irányelvek esetén)
            
            
               
                  Tárgytalan.
               
            
            
               •
                     A javaslat egyes rendelkezéseinek részletes magyarázata
            
            
               Tárgytalan.
            
            
               2016/0153 (NLE)
            
            
               Javaslat
            
            
               A TANÁCS RENDELETE
            
            
               az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendelet módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 31. cikkére,
            
            
               tekintettel az Európai Bizottság javaslatára,
            
            
               mivel:
            
            
               (1)Annak érdekében, hogy egyes, az Unióban elégtelen mennyiségben előállított áruk tekintetében kielégítő és folyamatos ellátást lehessen biztosítani, és egyes mezőgazdasági és ipari termékek tekintetében elkerülhetőek legyenek a piaci zavarok, az 1388/2013/EU tanácsi rendelet
                  1
                autonóm vámkontingenseket nyitott meg. Ezeken a vámkontingenseken belül a termékek csökkentett vagy nulla vámtétellel importálhatók az Unióba. Az ismertetett okok miatt 2016. július 1-jétől kezdődő hatállyal kilenc új termék megfelelő mennyiségére vonatkozóan nulla vámtételű vámkontingenst szükséges megnyitni.
            
            
               (2)Emellett egyes esetekben az Unió meglévő autonóm vámkontingensei kiigazításra szorulnak. Egy termék esetében módosítani kell az árumegnevezést annak egyértelműbbé tétele érdekében. Három másik termék esetében a gazdasági szereplők és az Unió érdekében emelni kell a kontingensmennyiséget.
            
            
               (3)Végezetül egy termék esetében az Unió vonatkozó autonóm vámkontingensét 2016. július 1-jei hatállyal meg kell szüntetni, mivel nem áll az Unió érdekében, hogy ezen az időponton túl biztosítsa a szóban forgó vámkontingenst.
            
            
               (4)Az 1388/2013/EU rendeletet ezért ennek megfelelően módosítani kell.
            
            
               (5)Mivel az e rendeletben előírt, az érintett termékekre vonatkozó kontingensekkel kapcsolatos módosításoknak 2016. július 1-jétől alkalmazandóknak kell lenniük, e rendeletnek sürgősen hatályba kell lépnie,
            
         
         
            
               ELFOGADTA EZT A RENDELETET:
            
            
               1. cikk
            
            
               Az 1388/2013/EU rendelet melléklete a következőképpen módosul:
            
            
               a)az 1388/2013/EU rendelet mellékletében szereplő táblázat az annak második oszlopában feltüntetett KN-kódok sorrendjét követve kiegészül az e rendelet I. mellékletében foglalt, 09.2691, 09.2692, 09.2693, 09.2696, 09.2697, 09.2698, 09.2699, 09.2694 és 09.2695 tételszámú vámkontingensekre vonatkozó sorokkal;
            
            
               b)
                     a 09.2637, a 09.2703, a 09.2683 és a 09.2659 tételszámú vámkontingensre vonatkozó sorok helyébe az e rendelet II. mellékletében szereplő sorok lépnek;
            
            
               c)
                     a 09.2689 tételszámú vámkontingensre vonatkozó sort el kell hagyni.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetésének napján lép hatályba.
            
            
               Ezt a rendeletet 2016. július 1-jétől kell alkalmazni. 
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
                     
               
            
            
               PÉNZÜGYI KIMUTATÁS 
            
            
               1.
                     A JAVASLAT CÍME
            
            
               A Tanács rendelete az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendelet módosításáról
            
            
               2.
                     KÖLTSÉGVETÉSI TÉTELEK
            
            
               Alcím és jogcímcsoport: 12. alcím, 120. jogcímcsoport
            
            
               A 2016. évben a költségvetésben szereplő összeg: 18 465 300 000 EUR (2016. évi költségvetés)
            
            
               3.
                     PÉNZÜGYI HATÁS
            
         
         
            
               ◻
                     ◻A javaslatnak nincs pénzügyi hatása
            
            
               X
                     A javaslatnak nincs pénzügyi hatása a kiadásokra, viszont van pénzügyi hatása a bevételekre. A hatás a következő:
            
            
               (millió EUR egy tizedesjegyig)
            
            
                     
                        Költségvetési tétel
                     
                  
                  
                     
                        Bevételek
                           2
                        
                     
                  
                  
                     
                        6 hónapos időszak, kezdő dátum: éééé/hh/nn.
                     
                  
                  
                     
                        [Év: 2016/2.]
                     
                  
               
                     
                        120. cikk
                     
                  
                  
                     
                        A saját forrásokra gyakorolt hatás
                     
                  
                  
                     
                        2016.07.01.
                     
                  
                  
                     
                        −1,4
                     
                  
               
               (millió EUR egy tizedesjegyig)
            
            
                     
                        Az intézkedést követő helyzet
                     
                  
               
                     
                  
                  
                     
                        [2017 és azt követő évek]
                     
                  
               
                     
                        120. cikk
                     
                  
                  
                     
                        −2,8/év
                     
                  
               
            
               A fentiek alapján az e rendelet által okozott bevételkiesésre gyakorolt hatás becsült összege 2017. január 1-jétől évente 2,8 millió EUR (3,7 millió EUR bruttó összeg x 0,75), a 2016. július 1-jétől 2016. december 31-ig tartó időszakra pedig 1,4 millió EUR.
            
            
               A tradicionális saját forrásokban mutatkozó bevételkiesést a GNI-alapú tagállami hozzájárulásokból kell kiegyenlíteni.
            
            
               4.
                     Csalás elleni intézkedések
            
            
               Az e tanácsi rendeletben szereplő bizonyos termékek esetében az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendelet 254. cikkének megfelelően ellenőrzésre kerül a meghatározott célra történő felhasználás.
            
         
         
            
                  
                     (1)
                  A Tanács 2013. december 17-i 1388/2013/EU rendelete az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről, valamint a 7/2010/EU rendelet hatályon kívül helyezéséről (HL L 354., 2013.12.28., 319. o.). 
               
               
                  
                     (2)
                  A tradicionális saját források (mezőgazdasági vámok, cukorilletékek, vámok) tekintetében nettó összegeket, vagyis a 25 %-kal (beszedési költségek) csökkentett bruttó összegeket kell megadni. 
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2016.5.26.
            COM(2016) 299 final
            MELLÉKLETEK
            a következőhöz:
            JavaslatA TANÁCS RENDELETE
            az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendelet módosításáról
            
               
         
         
            
               I. MELLÉKLET
            
            
            
                     
                        Tételszám
                     
                  
                  
                     
                        KN-kód
                     
                  
                  
                     
                        TARIC
                     
                  
                  
                     
                        Árumegnevezés
                     
                  
                  
                     
                        Kontingensidőszak
                     
                  
                  
                     
                        Kontingens-mennyiség
                     
                  
                  
                     
                        Kontingens vámtétele (%)
                     
                  
               
                     
                        09.2691
                     
                  
                  
                     
                        ex 2914 70 00
                     
                  
                  
                     
                        45
                     
                  
                  
                     
                        1-(1-Klórciklopropil)etanon (CAS RN 63141-09-3)
                     
                  
                  
                     
                        07.01-12.31.
                     
                  
                  
                     
                        400 tonna
                     
                  
                  
                     
                        0 %
                     
                  
               
                     
                        09.2692
                     
                  
                  
                     
                        ex 2914 70 00
                     
                  
                  
                     
                        55
                     
                  
                  
                     
                        2-Klór-1-(1-klórciklopropil)etanon (CAS RN 120983-72-4)
                     
                  
                  
                     
                        07.01-12.31.
                     
                  
                  
                     
                        1 200 tonna
                     
                  
                  
                     
                        0 %
                     
                  
               
                     
                        09.2693
                     
                  
                  
                     
                        ex 2930 90 99
                     
                  
                  
                     
                        28
                     
                  
                  
                     
                        Flubendiamid (ISO) (CAS RN 272451-65-7)
                     
                  
                  
                     
                        07.01-12.31.
                     
                  
                  
                     
                        100 tonna
                     
                  
                  
                     
                        0 %
                     
                  
               
                     
                        09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Dekán-5-olid (CAS RN 705-86-2)
                     
                  
                  
                     
                        07.01-12.31.
                     
                  
                  
                     
                        2 430 kg
                     
                  
                  
                     
                        0 %
                     
                  
               
                     
                        09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodekán-5-olid (CAS RN 713-95-1)
                     
                  
                  
                     
                        07.01-12.31.
                     
                  
                  
                     
                        2 080 kg
                     
                  
                  
                     
                        0 %
                     
                  
               
                     
                        09.2698
                     
                  
                  
                     
                        ex 3204 17 00
                     
                  
                  
                     
                        30
                     
                  
                  
                     
                        C.I. Pigment Red 4 színezék (CAS RN 2814-77-9) és azon alapuló készítmények legalább 60 tömegszázalék C.I. Pigment Red 4 színezéktartalommal
                     
                  
                  
                     
                        07.01-12.31.
                     
                  
                  
                     
                        75 tonna
                     
                  
                  
                     
                        0 %
                     
                  
               
                     
                        09.2699
                     
                     
                  
                  
                     
                        ex 8526 91 20
                     
                     
                        ex 8527 29 00
                     
                  
                  
                     
                        80
                     
                     
                        10
                     
                  
                  
                     
                        Integrált audiomodul (IAM) digitális videokimenettel LCD érintőképernyős monitorhoz való csatlakozással, a MOST (Media Oriented Systems Transport) szabványú hálózaton keresztül csatlakoztatva és a „MOST High” protokollon keresztül továbbítva, a következőkkel is:
                     
                     
                        a 87. árucsoportba tartozó járművek gyártásához
                     
                     
                         (1)
                     
                  
                  
                     
                        07.01-2016.12.31.
                     
                     
                  
                  
                     
                        500 000 darab
                     
                     
                  
                  
                     
                        0 %
                     
                     
                  
               
                     
                        09.2694
                     
                  
                  
                     
                        ex 8714 10 90
                     
                  
                  
                     
                        30
                     
                  
                  
                     
                        Tengelybilincsek, házak, villahidak és rögzítőelemek alumíniumötvözetből, motorkerékpárokhoz használatos
                     
                  
                  
                     
                        07.01-12.31.
                     
                  
                  
                     
                        500 000 darab
                     
                  
                  
                     
                        0 %
                     
                  
               
                     
                        09.2695
                     
                  
                  
                     
                        ex 8714 10 90
                     
                  
                  
                     
                        40
                     
                  
                  
                     
                        Kormányzáscsillapító-dugattyúk az ISO P2054 szabvány szerint szinterezett acélból, motorkerékpárokhoz használatos
                     
                  
                  
                     
                        07.01-12.31.
                     
                  
                  
                     
                        1 000 000 darab
                     
                  
                  
                     
                        0 %
                     
                  
               
            
               II. MELLÉKLET
            
            
            
                     
                        Tételszám
                     
                  
                  
                     
                        KN-kód
                     
                  
                  
                     
                        TARIC
                     
                  
                  
                     
                        Árumegnevezés
                     
                  
                  
                     
                        Kontingensidőszak
                     
                  
                  
                     
                        Kontingens-mennyiség
                     
                  
                  
                     
                        Kontingens vámtétele (%)
                     
                  
               
                     
                        09.2637
                     
                     
                  
                  
                     
                        ex 0710 40 00
                     
                     
                        ex 2005 80 00
                     
                  
                  
                     
                        20
                     
                     
                        30
                     
                  
                  
                     
                        Kukoricacső (Zea Mays Saccharata) vágva is, legalább 10 mm, de legfeljebb 20 mm átmérővel, az élelmiszeripar termékeinek gyártásához, az egyszerű újracsomagoláson kívül további feldolgozásra
                     
                     
                         (1)(2)(3)
                     
                     
                  
                  
                     
                        01.01-12.31.
                     
                     
                  
                  
                     
                        550 tonna
                     
                     
                  
                  
                     
                        0 %
                     
                     
                  
               
                     
                        09.2703
                     
                  
                  
                     
                        ex 2825 30 00
                     
                  
                  
                     
                        10
                     
                  
                  
                     
                        Vanádium-oxidok és -hidroxidok, kizárólag ötvözetekben történő felhasználásra
                     
                     
                         (1)
                     
                  
                  
                     
                        01.01-12.31.
                     
                  
                  
                     
                        20 000 tonna
                     
                  
                  
                     
                        0 %
                     
                  
               
                     
                        09.2683
                     
                  
                  
                     
                        ex 2914 19 90
                     
                  
                  
                     
                        50
                     
                  
                  
                     
                        Kalcium-acetilacetonát (CAS RN 19372-44-2) tabletta formában stabilizátor-rendszerek gyártásához
                     
                     
                         (1)
                     
                  
                  
                     
                        01.01-12.31.
                     
                  
                  
                     
                        150 tonna
                     
                  
                  
                     
                        0 %
                     
                  
               
                     
                        09.2659
                     
                  
                  
                     
                        ex 3802 90 00
                     
                  
                  
                     
                        19
                     
                  
                  
                     
                        Nátrium-karbonáttal flux-kalcinált kovaföld
                     
                  
                  
                     
                        01.01-12.31.
                     
                  
                  
                     
                        35 000 tonna
                     
                  
                  
                     
                        0 %
                     
                  
               
            
                     
                        (1)
                     
                  
                  
                     
                        A vámok felfüggesztése a meghatározott célú felhasználás vámfelügyeletétől függ az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendelet (HL L 269., 2013.10.10., 1. o.) 254. cikkének megfelelően.
                     
                  
               
                     
                        (2)
                     
                  
                  
                     
                        A vámtételek felfüggesztése nem alkalmazandó azonban, ha a feldolgozást kiskereskedelmi vagy vendéglátó-ipari vállalkozás végzi.
                     
                  
               
                     
                        (3)
                     
                  
                  
                     
                        Kizárólag az értékvám kerül felfüggesztésre. A mértékvám továbbra is alkalmazandó.